Mikayıl Mikayılov: “Azərbaycan Teatrının tarixində müəyyən işlər etməyin vaxtı çatıb” | Teatro.az\nMikayıl Mikayılov Azərbaycanın istedadlı, bacarıqlı gənc rejissorlarındandır.\nOnun quruluş verdiyi biri-birindən maraqlı tamaşalar teatrsevərlərin xatirində yaxşı qalıb. Uzun illər Novosibirskdə çalışan Mikayıl Mikayılov bir aydır doğma Vətəninə gəlib. Onunla görüşümüz bir az əvvəl olmalıydı. Amma bu gün alındı. Fürsətdən istifadə edib, Mikayılla sənəti, yaradıcılığı ilə bağlı söhbət etdik.\nOpen.az gənc rejissor Mikayıl Mikayılovla müsahibəni təqdim edir:\n-Mikayıl, xoş gördük. Artıq uzun illərdir Rusiyada fəaliyyət göstərirsiniz. Bu illər ərzində Novosibirskə getməyinizdən, orada çalışmağınızdan danışmağınızı istəyirəm. Ümumiyyətlə, qürbətdə yaşamaq, çalışmaq necə hissdir?\n– Təşəkkür edirəm. Doğru deyirsiz, 10 ilə yaxındır ki, Novosibirskdə yaşayıram. Bu illər ərzində davamlı olaraq, orada qalmırdım. Siz də bilirsiniz ki, Bakıda da yaradıcılıq işlərim olurdu. Ona görə də vaxtaşırı Vətənimə gəlib, burada da tamaşalar hazırlayırdım. Bu illər ərzində özümçün maraqlı teatr təcrübəsi qazandım. Çünki başqa ölkədə, başqa kollektivlə birlikdə çalışanda həm öyrənirsən, həm də onları öyrədirsən. Bu cəhd mənimçün maraqlıydı. Çünki buradan çıxıb, başqa bir teatra, özü də Rusiya Teatrı kimi böyük ənənələri olan teatra gedirsən. Onların teatr məktəbi başqadır. Rusiyaya gedəndə düşünürdüm ki, mənim fikirlərimlə, bu ənənələr, bu məktəblə orada çalışmaq necə olacaq? Amma şükür ki, bütün layihələr alınıb. Tamaşalar olub və sonra gördüyüm bütün işlərə pozitiv təsir edib. Bu, vacib nüansdır.\n– İlk gedişiniz, yad mühitdə fəaliyyət göstərmək necə baş verdi?\n– Rusiyaya gedəndən bir müddət sonra orada ailə qurdum. Hər halda belə alındı. Həyat belə gətirdi. Və orada qalmaq, çalışmaq, fəaliyyət dövrü başladı.\n– Belə başa düşdüm ki, orada çalışmaq yaxşıdır…\n-Təbii ki, yaxşıdır. Yaxşı hissdir. Amma Sibirin havasına uyğunlaşmaq çox çətindir. Şəxsən mənə çox çətin oldu. O qədər günəşli havaya öyrəşmişəm ki, orada qalmaq çətindir. Sibirdə həmişə qışdır. Günəşi az-az görürsən. Biz günəşin enerjisinə öyrəşmişik. Müsbət 30-40 dərəcə istiyə öyrəşən adam, mənfi 30-40 dərəcə soyuqda yaşaya bilmir. Belə soyuq hava orqanizm üçün dəhşətli sınaqdır. Müəyyən vaxt keçdikdən sonra səhhətimdə soyuğun yaratdığı fəsadları hiss edirəm.\n– Səhhətinizdə dəyişikliklər yaranıb?\n– Yaranıb. Uzun zaman soyuq iqlimdə yaşamaq mənə mənfi təsirlərini göstərib.\n– Bəs bundan sonra necə olacaq?\n– Mənim fikrim var ki, artıq Azərbaycana köçmək vaxtıdır. Bunu da ilk dəfə sizə deyirəm. Həmişəlik qayıdıb gələcəm. Sözsüz ki, Beynəlxalq layihələr olanda iştirak edəcəm, amma Azərbaycana can atmağımın səbəbi var. Elə proyektlər, elə tamaşalar var ki, Rusiyada yox, burada lazımdır. Çünki orada çox addımlar atılıb, çoxlu yaradıcı proseslər baş verib. Həmin işləri göz önünə gətirəndə anlayırsan ki, Azərbaycanda da eyni proseslər baş verməlidir. Düzdür, həyat elə gətirib ki, bir çoxumuz xaricdə çalışırıq. Amma qürbət ölkədə çalışmaq, fəaliyyət göstərmək adamı daha da vətənpərvər edir. Düşünürsən ki, müxtəlif proseslər niyə, Azərbaycanda baş verməsin? Niyə bizdə belə olmur? Bu səbəbdən hər birimiz harasa getsək, sözsüz ki, həmin proseslər Azərbaycanda baş verməyəcək. Yəni nəsə olmalı, dəyişməlidir.\n– Mikayıl, yəni orada nə olur ki, o bizdə baş vermir? Çox maraqlıdır?\n– Bilirsiniz, Rusiyada baş verən hər bir proses, təbii ki, söhbət teatr aləmindən gedir, bizdə də baş verməlidir. Sadəcə Rus Teatrı öndədir. Həm məktəbi, ənənələri, həm də orada baş verən hadisələri ilə. Bizdə isə həmin hadisələr ləngiyir, başlamır. Niyə görə başlamadığını, mən özümçün araşdırıram. Burada müxtəlif səbəblər var. Amma sözsüz ki, bizim də günahımız var. Prosesin ləngiməsində həm yaradıcı insanların, həm də mühitin problemləri çoxdur. Məhz bu səbəbdən də gecikmə baş verir. Rusiyada olanda görürsən ki, nələrisə etmək olar. Amma burada etmək olmur. Niyə görə? Bilmirəm… Rusiyada müxtəlif görüşlər, dramaturqlar arasında müxtəlif yaradıcı münasibətlər olur. Rusiyada o qədər dramaturq var ki,… Bir yerə toplaşıb, cəmiyyət də yaradıblar. Həmin qurumda nə isə baş verir, çoxlu laboratoriyalar, özəl teatrlar peyda olur. Bəzi məsələlər artıq bizdə də yaranır. Məsələn, özəl teatrlar yaranmağa can atır. Mən çox sevinirəm ki, özəl teatrlar yenidən yaranır, fəaliyyətini dayandıranlar isə yavaş-yavaş bərpa olunmağa başlayır. Amma daha da artıq olmalıdır. Mən bilirəm ki, özəl teatrların yaranması, fəaliyyəti, inkişafı necə çətinliklərdən keçir. Sizə deyim ki, özəl teatr məsələsi Rusiyada da problemdir. Özəl teatrın yaşaması böyük çətinliklər yaradır. Hamı isə buna dözə bilmir. Amma hər halda Rusiyada festivallar, beynəlxalq layihələr o qədərdir ki, müstəqil teatrlar var, başqa teatrlar həmişə harasa addımlayır və. s. Bir sözlə, heç nə yerində qalmır.\n– Mikayıl, qayıdıb gələcəyinizi dediniz. Yəqin nəsə bir işartı, dəvət var. Doğru düşünürəm?\n– (Gülür) Sözsüz ki, nəsə var. Amma dəvətlə bağlı olan məsələni hələ tam açmaq istəmirəm. Çünki çox maraqlı planlar var. Burada mənə yaxın olan yaradıcı dostlarım çoxdur. Həmçinin öz təşəbbüsümlə qayıdıb gəlmək və nəsə etmək arzusundayam.\n– Deməli, Rusiyada işlər başa çatıb…\n– Yox, deməzdim ki, başa çatıb. İşlər bitməyib. Rusiyanın bir neçə şəhərlərində olan teatrlardan, sonra Qazaxıstan Teatrından dəvət var. Təkcə Qazaxıstan Teatrında üçüncü tamaşama quruluş vermişəm. Hərdən rejissorların özündə belə bir məqam yaranır ki, hansısa bir məkan yaranmalıdır və sən o məkanda istədiklərini edə biləsən. Həmin məkanda yaradıcı adamlar yığışsın və istədiklərini realizə etsinlər. Mən Rusiyada M.Füzulini qura bilmərəm, çünki mövzu orada maraqlı deyil. Rusiyada əsasən rus dramaturgiyası öndədir. Onlar da çalışaırlar ki, rus dramaturgiyasında az işlənən adlar üzərində çalışsınlar.\n– Adlar çoxdur, fərqlidir. Məsələn, rus teatrında Arbuzov, Vampilov, Dovlatov, Xarms, Petruşevskaya, Erofeev, Kolyada, Qrişkoves, Siqarev, Pulinoviç və s. kimi məşhur yazıçılara çox fikir verirlər. Amma məşhur olmayan yazıçılar Mişarin, Qelman, Arro, Dvoreskiy və s. var.\n– Arbuzov və Vampilovu mən də oxumuşam. Bir zamanlar Arbuzovun “Köhnə dəbli komediya” əsəri əsasında televiziya tamaşası da hazırlanmışdı. Əli Zeynalov və Zərnigar Ağakişiyevanın iştirakı ilə.\n– Bəli. Həmin tamaşa mənim də yadımdadır. Amma onlar elə əsərləri tapıb, çıxarırlar və səndən də elə əsərləri istəyirlər ki, mənim üçün bu dramaturgiya o qədər də maraqlı deyil. Mən fikirləşirəm ki, bizdə də bu cür proses getməlidir. Yəni bizdə də elə bir əsərlər var ki, onlar qıraqda qalıb. Öndə başqa şeylər dayanıb.\n– Məsələn, Salam Qədirzadənin əsərləri. Arbuzovdan və digərlərindən daha maraqlıdır.\n– Düzdür. Həqiqətən də, elə müəliflərimiz çoxdur. Sonra müasir dramaturgiya. Bizim müasir, gənc dramaturqlarla çalışmaq, yaradıcılıq əlaqələri qurmaq daha yaxşı olardı.\n– Təbii ki, maraqlıdır. Onlarla iş qurmasaq, heç bir hərəkət olmayacaq. Hər halda perespektivlər var.\n– Amma əksər rejissorlar belə düşünmürlər. Yeni yaranan dramaturgiyanın, gənc nəsli təmsil edən yazarların əsərlərinin bədii tutumunun olmadığını deyirlər və buna görə klassikaya üz tutduqlarını söyləyirlər. Belə deyirlər ki, işləmək üçün material yoxdur.\n– Bizdə hər sahədə bu problemlər var. Həm rejissurada, həm də dramaturgiyada. Hər tərəfdə var. Rejissura, dramaturgiya qanunları, aktyor məktəbi və s. Sözsüz ki, bu problemlər var. Amma sən çətinlikləri dəf etməklə məşğul olmasan, müəyyən adamlarla danışıb, ünsiyyət qurmasan inkişaf getməyəcək. Rusiyada xeyli gənc yazarlar peyda oldu. Bilirsiniz niyə? Həmin gənc nəslin nümayəndələri uzun müddət yazdılar, yazdılar və nəhayət onların yazdıqları qəbul olundu. Əgər onları heç kəs qəbul etməsəydi, eləcə də qalacaqdılar. Onlar yıxıla-yıxıla öyrəndilər, öyrəndikdən sonra isə əsl dramaturq oldular. Yəni, bir ucdan pisləmək, qəbul etməmək olmaz. Təbii ki, klassiklər var. Klassik dramaturqların əsərlərini həmişə qurmaq olar. Amma mənim üçün gənc dramaturqlarla işləmək daha çox maraqlıdır. Birlikdə çalışmaq və hansısa ustad dərslərini birgə keçirmək. Azərbaycan Teatrının tarixində müəyyən işlər etməyin vaxtı çatıb və mütləqdir.\n– Bu, böyük işləri görmək üçün nə zaman yığışıb, gəlirsiniz? Yeni mövsümdən?\n– İnşallah, yeni mövsümdə YUĞ Teatrında tamaşa hazırlayacam.\n– Klassik dramaturgiyadan olacaq?\n– Yox. Mən istəyirəm ki, bizim səhnəmizə də yeni əsərlər gəlsin. Hazırlayacağım tamaşa İvan Vırıpayevin əsəri olacaq. İvan Vırıpayev Polşada yaşayan rus yazıçısıdır. Onun əsəri, ümumiyyətlə belə əsərlər bizim səhnədə olmalıdır. Nə qədər belə dramaturgiyaya müraciət etsək, baxa-baxa nələrisə özümüzdə təcəssüm etdirə biləcəyik.\n– Vətəndən kənarda sənət adamına daha çox qiymət verirlər, yaradıcı adamın işi daha çox qiymətləndirilir. Həqiqətən belədirmi?\n– Qiymətləndirmək məsələsi belədir ki, orada sənə, sənin işinə ehtiyac var. Səni dəvət edirlər, zəhmət çəkib çalışırsan və maddi, həmçinin mənəvi baxımdan səni qiymətləndirirlər. Amma bizdə necə edirlər? Məsələn, Mikayılı axtarırlar və deyirlər ki, onsuz da burada yaşamır, xaricdə çalışır. Amma düşünmürlər ki, hər hansı bir adam ölkədən kənarda çalışırsa, onu unutmaq, yaddan çıxartmaq lazım deyil. Çünki mən, orada fəaliyyət göstərdiyim kimi qayıdıb öz vətənimdə də işləyə bilərəm. Bu problem deyil. Və daha da yaxşıdır ki, mən qürbətdəyəm. Orada təcrübə yığıb, Vətənimə gəlmək və həmin təcrübəni burada bölüşmək vacib şərtdir. Bəzən düşünürlər ki, xaricdə dəyər verilirsə, burada lazım deyil.\n– Xaricdə həqiqətən dəyər verirlər? Yəni maddi və mənəvi cəhətdən?\n– Təbii ki, dəyər verirlər. Bu danılmazdır. Verilən dəyər buradan qat-qat üstündür. Bilirsiniz, yenə də prosesdən asılıdır. Rusiyanın teatr mühitində başqa proseslər gedir. Burada isə başqa. Təbii ki, teatrla bağlı müəyyən cəhdlər olur. Festivallar keçirilir. Amma ildə bir-iki festival keçirmək azdır. Azərbaycan Teatrında layihələr, festivallar daha da çox olmalıdır.\n– Ölkədaxili yoxsa Beynəlxalq Festivalları nəzərdə tutursunuz?\n– Cürbəcür. Həm ölkədaxili, həm beynəlxalq, gənclər, dramaturqlar arasında müxtəlif festivalları tez-tez keçirmək lazımdır. Bizdə hər şey mərkəzdə, Bakıda cəmlənir. Amma başqa şəhərlər qalıb. Oralarda nə baş verir, insanlar teatrla maraqlanırlarmı? Bu məsələlər də var. Rusiyada tamaşaçı problemi olmur. Onlar teatra getməyə öyrəşiblər, adət ediblər. Bizdə bəzən deyirlər ki, camaat teatrıa maraqlanmır, bizim tamaşaçılar buna öyrəşməyib. Amma bu göstəricini dəyişdirə bilərik.\n– Əvvəlki illərə baxanda tamaşaçılar teatra axın ediblər. Tamaşaçılarımız teatra gedir.\n– Təbii ki, düzgün reklam verəndə, düzgün marketinq işləri görüləndə, camaat teatra gələcək. Tamaşaçını maraqlandırmaq lazımdır. Yoxsa oturub, gözləməklə olmur.\n– Mikayıl, sizin fikrinizi bilmək istəyirəm. Tamaşaçını teatra necə cəlb etmək olar? Məsələn,”Müfəttiş” tamaşasına bu günədək tamaşaçılar baxır.\n– Özü də bizdə uzun illər Qoqolun “Müfəttiş”inə müraciət edilməmişdi. Axı niyə qurulmasın? Rusiyada elə bir teatr tapılmaz ki, onların repertuarında “Müfəttiş” komediyası olmasın. Amma bizdə mənə qədər “Müfəttiş” əsərinə sonuncu dəfə 50 il əvvəl quruluş verilmişdi. Anlamıram, axı bu nə nədir? Hansısa xofdur yoxsa nədir bilmirəm.\n-Ümumiyyətlə, bizim teatrlarda N. Qoqol və A.P. Çexova az müraciət olunur.\n– Çexova doğrudan da az müraciət olunur. Bəlkə Çexovu Azərbaycan dilində səhnəyə qoymaqdan, onun qəhrəmanlarının dili ilə danışmaqdan qorxurlar… Amma hər bir teatrın repertuarında Çexovun əsərləri olmalıdır. Rusiyada elə bir teatr yoxdur ki, onun repertuarında Çexovun əsəri olmasın. Çexovun əsərlərini Avropa teatrlarının səhnəsində tamaşaya qoyurlar. Tamaşa quranda sözsüz ki, hansı təbəqənin gələcəyini düşünürsən. Tamaşaçılar müxtəlif olur. Bizim tamaşaçılar arasında müxtəlif təbəqədən olanlar var. İndi internet əsridir. Hər kəsin əlinin altında bütün dünyanı izləmək imkanı var. Rejissorun düşüncə tərzi zamanla ayaqlaşmasa, müasir gəncləri teatra cəlb etmək çətin olar. Tamaşaçı sənin hissiyatını, dünyada baş verən dəyişiklikləri, internet əsrini qəbul etdiyini görüb, bu prizmadan tamaşalar hazırladığına şahid olsa, o zaman uğurdan danışmaq olar. Amma rejissorlar bəzən cəmiyyətin aktual problemlərindən qaçırlar. Klassikaya aşırı meyl edirlər, çünki müasir zamanda olan problemlərdən danışmaq istəmirlər. Tamaşaçı isə gəlib baxır və narazı qayıdır. Teatr əslində cəmiyyətin başqa tərəflərini göstərməlidir.\n– Əvvəllər deyirdilər ki, teatr güzgüdür.\n– Təbii ki, teatr cəmiyyətin güzgüsü olmalıdır. Güzgüdən çox teatr sanki əks qütbü xatırladır. Əgər cəmiyyətdə deyilsə ki, Allah yoxdur, teatr deməlidir ki, Allah var. Və ya əksinə. Cəmiyyət desə ki, Allah var, teatr deməlidir ki, yoxdur. Teatr cəmiyyətdə hərəkət yaratmalıdır.\n– Rusiyada çalışdığınız dövr ərzində neçə əsərə quruluş vermisiniz?\n– Mən Tümendə və Novosibirskdə iki tamaşaya quruluş vermişəm. Həmçinin Novosibirsdə üç tamaşanın plastik həllini qurmuşam. Novosibirsk Teatrında rumın dramaturqunun əsərinə, Tümendə isə M.F.Axundovun “Müsyö Jordan və Dərviş Məstəli şah” komediyasına quruluş vermişəm. Qazaxstanda ilk dəfə Amerika dramaturqunun əsərinə və pararlel olaraq M.F.Axundovun komediyasına quruluş verdim. Demək olar ki, ilk işim M.F.Axundovla başlayıb. Daha sonra isə Qazaxıstan Teatrında Dostoyevskinin əsəri əsasında tamaşa hazırladım. Həmçinin “Dekameron” tamaşası və Şukşinin hekayələri əsasında hazırlanan tamaşada plastika üzrə rejissor kimi çalışmışam. Bir sözlə, təxminən 5 tamaşaya quruluş vermişəm.\n– Neçə il ərzində 5 tamaşaya quruluş vermisiniz?\n– 2013-cü ildən bu yana.\n– O qədər də böyük vaxt deyil.\n-Mən paralel olaraq, Bakıda bir neçə tamaşaya quruluş vermişdim. Akademik Dram Teatrında 4 tamaşa hazırlamışdım. “İlahi oyun”, “Xanuma”, “Şah və Şair” və son olaraq “Müfəttiş”.\n– Quruluş verdiyiniz 4 tamaşaya da baxmışam. “Xanuma” və “Müfəttiş” hələ də repertuardadır.\n– İlk dəfə 2005-ci ildə YUĞ-da Qoqolun “Viy adlı monstr haqqında dəlinin qeydləri” adlı əsərini hazırladım. Elə o vaxtdan 2012-ci ilədək biri-birinin ardınca tamaşalara quruluş verdim. 2007-2008-ci illərdə Musiqili Komediya Teatrında “Milyonçunun dilənçi oğlu” komediyasını hazırlamışdım. İndi düşünəndə görürəm ki, əslində mən elə böyük yol qət etməmişəm.\n– Maşallah, heç az yol da qət etməmisiniz…\n– (Gülür) Hardasa ortadayam.\n– Rusiyada və Qazaxıstanda Azərbaycan klassik ədəbiyyatından M.F.Axundovu səhnəyə qoyduğunuzu dediniz. Bizim dramaturqun əsəri orada necə qarşılandı? Ümumiyyətlə, Rusiya tamaşaçısı üçün Mirzə Cəlil, H.Cavid, M.F.Axundov və s. maraqlı deyil?\n– Axundovun komediyasına Qazaxıstanda və Tümendə quruluş verdim. Sözün düzü, Azərbaycan dramaturqları xaricdə o qədər də maraqlı deyil. Üzeyir bəyin “Arşın mal alan” operettasını çıxmaq şərtilə. “Arşın mal alan” operettası onlara yaxşı tanışdır. Təbii ki, filmi də var və s. Amma ümumilikdə bizim əsərlərlə maraqlanmırlar.\n– Bəlkə xəbərləri yoxdur deyə, maraqlanmırlar\n– Düzdür, xəbərləri də yoxdur.\n– Məsələn, sizin özünüz üçün maraqlı deyil,tutaq ki, Mirzə Cəlili orada tamaşaya qoyasınız?\n– Bilirsiniz, necədir? Mən desəm ki, mən orada Füzulini qurmaq istəyirəm. Rusiya tamaşaçısı üçün Füzuli maraqlı olmayacaq. Həm də onlarda bir az başqa cürdür. Rusiyada əsasən quruluş veriləcək tamaşanın kommersiya tərəfini də düşünürlər. Onlara əsəri təqdim edəndə əsas adına fikir verirlər. Yəni ad, tamaşaçını cəlb etməlidir. Sonra isə əsərin məzmununa və məna tutumuna fikir verirlər. Mən Azərbaycanlı dramaturqun əsərini Rusiya səhnəsində qurmaq istəsəm, ilk olaraq onlar tamaşaya kimin gələcəyini düşünəcəklər.\n– Bəs Axundovun əsərini hazırlayanda necə oldu? Axundovun Azərbaycan ədəbiyyatında, dramaturgiyasındakı yerini, çəkisini bilirlər?\n– Axundovun əsərini Tümendə səhnəyə qoyanda, düşünürdüm ki, orada çoxlu azərbaycanlılar yaşayır. O zamankı Azərbaycan diasporası ilə əlaqələr yaratmışdıq və tamaşanın böyük uğurla keçəcəyini düşünürdüm. Amma heç kim gəlmədi…Təsəvvür edirsiniz, qürbətdə yaşayan azərbaycanlılardan heç kim Axundova baxmağa gəlmədi. Yenə də ruslar gəlmişdilər.\n– Deməli, bizimkilər Axundova tamaşa etmək istəməyiblər…\n– İnanırsınız, heç tamaşaya diasporamızın üzvləri gəlmədi. Bizimkilərdən heç kim maraqlanmadı. Amma əvvəlcədən onlarla danışıqlar aparılmışdı. Tümen Teatrının direktoru dəhşətə gəldi və dedi ki: “Niyə, gəlib baxmadılar? Azərbaycanlı rejissor uzaq Tümenə gəlib, azərbaycanlı dramaturqun əsərini, özü də Axundov kimi dramaturqun əsərini qurur və sizinkilərdən heç kim gəlib baxmır”.\n– Bidiyim qədəri ilə Rusiyanın teatr mühitində Məmməd müəllim çox tanınır. Hər halda Rusiyada çox nüfuzlu Satira Teatrının rəhbəridir. Siz də neçə illər orada çalışdınız. Heç tanışlığınız oldumu? Ümumiyyətlə, Məmməd müəllimin sizdən xəbəri var? Belə bir istedadlı rejissorun Novosibirskdə yaşayıb, çalışdığını bilir?\n– Deyəsən xəbəri var. Bir dəfə ona mənimlə bağlı bir xəbər deyiblər. Amma heç bir reaksiya, yaxınlıq, tanışlıq olmayıb. Bilirsiniz, bir məsələ də var. Rusiyanın teatr mühitində başqa proseslər gedir. Mən Rusiyaya gələndən orada işləyirəm. Oranın vətəndaşı deyiləm, rus teatr məktəbini keçməmişəm, amma orada baş verən müəyyən teatr proseslərində iştirak edirəm. Onların öz məktəbi var. Mən isə o məktəbə uyğunlaşmıram. Çünki mənim dünyagörüşüm başqadır. Mən həm Avropa, həm də Rus teatrlarını gördüyümə görə onlara uyğun nəsə hazırlamağa çalışıram. Rusiyada teatr mühiti qaynayır. Sözün düzü hərdən özümü “öz qabımdakı kimi” hiss etmirəm. Onlar daha çox öz teatr prosesləri ilə məşğuldurlar. Mənimçün isə daha çox dünya teatrlarında baş verən proseslər maraqlıdır. Çünki müxtəlif proseslər baş verir. Elə ayrı-ayrı ölkələri, məsələn Ukraynanı, Gürcüstanı götürəndə görürəm ki,onlarda baş verən teatr prosesləri bizdə heç cür getmir, alınmır.\n– İnşallah, ümid edirik ki, sizin kimi rejissorlar dönüb gəlsələr və əsas məsələ sizə o şərait, imkan yaradılsa…\n– Sizə deyim ki, özümüzdən də çox şey asılıdır. Biz nələrisə etməyə başlasaq, o şərait də bizim üçün düzəlməyə doğru gedəcək. İnanıram ki, hər şey yaxşı olacaq və dəstək gələcək.\n-Azərbaycanda son dəfə “Müfəttiş” komediyasını yüksək səviyyədə hazırladınız. Akademik Dram Teatrında “Müfəttiş”ə sonuncu dəfə nə zaman tamaşa etmisiniz?\n– “Müfəttiş”ə son dəfə iki il əvvəl baxmışdım. Elə quruluş verdiyim vaxtdan sonra və təhvil verib, getmişdim. Amma bu dəfə gələndə yenidən baxdım. İyunun 30-da yenidən seyr etmək imkanım yarandı.\n– Hələlik sonuncu tamaşanız Dostoyevskinin əsəri olub.Tamaşanın uğurlu nümayişi haqqında mətbutdan oxudum. Sizdən tamaşa barəsində daha ətraflı soruşmaq istəyirəm. Niyə Dostoyevski və niyə “Dayımın yuxusu”?\n– İlk dəfə Qazaxıstanda Stanislavski adına Rus Dram Teatrında Nil Saymanın “Axmaqlar” tamaşasına quruluş vermişdim. O tamaşa Rusiyada keçirilən Festivalda nümayiş olunub və uğurla qarşılanıb. Tamaşanı rusiyalı prodüser çox bəyənib və alıb. Təbii ki, tamaşanın prodüser tərəfindən alınması teatrın büdcəsinə xeyli vəsait gətirir. Ona görə də növbəti dəfə məni, yenidən tamaşa hazırlamaq üçün teatrlarına dəvət etdilər. Amma bu dəfə xahiş etdilər ki, rus klassikasından bir əsər hazırlayım. “Kimi istəsən, onu hazırla” dedilər. Mən, Lermontov və Dostoyevski haqqında düşünürdüm. Onlara fikrimi deyəndə Dostoyevskinin “Dayımın yuxusu” əsəri üzərində dayandılar. Maraqlıdır ki, Dostoyevski deyəndə adətən “Cinayət və cəza” və ya digər əsərləri düşünürlər. Birdən “Dayımın yuxusu” komediyasının təklifi gəldi. Mənə də Dostoyevskinin bu tərəfdən görmək, hazırlamaq maraqlı oldu. Həm də Qazaxıstanda olan Stanislavski adına Rus Dram Teatrında ilk dəfə Dostoyevskiyə mən müraciət edirəm. Stanislavski adına teatrın tarixində ilk dəfə olaraq Dostoyevskinin əsərinə quruluş verdim. Təsəvvür edirsiniz, teatrın 70-80 il yaşı var. Amma mənə qədər heç bir rejissor Dostoyevskiyə müraciət etməyib.\n– Həqiqətən də maraqlı və qürurverici faktdır. Bizim üçün böyük fəxrdir ki, o teatrda ilk dəfə Dostoyevskinin əsərinə azərbaycanlı gənc rejissor quruluş verib.\n– İnanın ki, əvvəl bunu bilmirdim. Sonradan tamaşanın hazırlıq dövründə teatra gələn jurnalistlər bunu mənə dedilər. Qazaxıstanın mətbuat nümayəndələri tamaşadan əvvəl keçirilən görüşdə mənə təşəkkürlərini bildirdilər və qeyd etdilər ki, Stanislavski adına Rus Dram Teatrında niyə bu günədək Dostoyevskiyə müraciət olunmayıb? 70-80 ildə birinci dəfədir.\n– Və tamaşa uğurla qarşılandı.\n– Hə. Çox yaxşı qarşılandı. Tamaşaya quruluş verəndə özüm üçün bir məqsəd qoydum ki, bu tamaşanı həm festival, həm də geniş tamaşaçı kütləsi üçün hazırlamalıyam. Bir məsələni də deyim ki, məndən əvvəl bu tamaşanı Rusiyanın hansı teatrında tamaşaya qoymuşdularsa, əsərdə 16-17 personaj olurdu. Mən isə “Dayımın yuxusu” nda 6 personajla çalışdım. Teatrda məəttəl qalmışdılar ki, 6 personajla necə tamaşa hazırlamaq olar?\n– Belə çıxır ki, bir aktyor bir neçə obraz ifa edib?\n– Hə. Elə qurmuşdum. Sizə deyim ki, çox maraqlı alındı. Mən özümü çətin vəziyyətlərə salmağı, sonra isə həmin çətinlikdən çıxış yolu tapıb çıxmağı xoşlayıram. Bu dəfə də vəziyyəti belə qurdum. Alındı və aktyorlar da bunu maraqla qarşıladılar. Aktyorlarla iş birliyimiz maraqlı alındı. Məşqlərimiz xoş təəssürat bağışladı.\n– Məşqlər neçə ay davam etdi?\n– Bir ay.\n– Bir aya Dostoyevskinin əsərini təhvil verdiniz?\n– Təbii ki. Mən belə işləməyə öyrəşmişəm. Bir ayda iki heyətlə çalışdım. 6 nəfər aktyor və dublyorlar. 12 nəfərlik heyətlə eyni vaxtda məşqlər edirdim.\n– Bəs belə iş rejimi aktyorlara necə təsir etdi? Sizin verdiyiniz tapşırığın öhdəsindən rahatlıqla gələ bildilər?\n– Sözün düzü aktyorlara bir az çətin oldu. Çünki orada hər tamaşanı 3-6 aya təhvil verirlər. Amma yeni təyin olunan direktor çalışır ki, Avropada olduğu kimi hər tamaşa bir aya hazır olsun. Mən də belə etdim və alındı. 1 aya tamaşa qurmaq, özü də Dostoyevskinin əsərini hazırlamaq, hər halda asan başa gəlmir.\n– Tamaşanı iki heyətlə qurduğunuzu dediniz. Hər iki heyətin oyunu uğurlu alındı? Bəzən elə olur ki, birinci və ya ikinci heyətin oyunu daha uğurlu, gözəçarpan olur.\n– Hər iki heyətin oyunu çox xoşuma gəldi. Bəzən elə olur ki, məşqə baxıb darıxırsan. Burada isə əksinə idi. Bu tamaşanın məşqlərində mən özüm də gülürdüm. Bəzən direktor də gəlib məşqlərə tamaşa edirdi və elə hey gülürdü. Aktyorların oyunu əla idi. Xüsusilə baş rolu ifa edən aktyorun oyunu maraqlı alınmışdı.\n– Yaşlı aktyor idi?\n– Məndə qocanın obrazını gənc aktyor oynayır. Yəni mənim yozumum beləydi ki, yaşlı obrazları gənc aktyorlar ifa edirdi. Çox maraqlı alınmışdı. Mənim obrazımın qəhrəmanı neçə yaşında olduğunu belə unudan adamdır. Tamaşada maraqlı nüanslar, səhnələr var. Gərək özünüz görəydiniz. Belə danışmaqla onu çatdırmaq olmur.\n– Təbii ki, canlı seyr etmək başqadır.\n– Tamaşanın quruluşçu rəssamı Mustafa Mustafayevdir. Biz artıq neçə illərdir ki, Mustafa ilə işbirliyi içərisindəyik. Bizim birgə işimiz həmişə yaxşı alınır. Mustafa ilə biri-birimizin dilindən yaxşı anlayırıq. Tamaşa sanki 22-ci əsrin təkər üzərində yaşayan səyyar teatrıdır. Tamaşanı seyr edən tamaşaçılar da çox diqqətli, Dostoyevskini mütaliə edən, məlumatlı tamaşaçılar idi. Sevindirici hal odur ki, mənim etdiyim yeniliklər tamaşaçılar tərəfində bəyənildi, qəbul edildi. Müxtəlif fikirlər vardı. Amma çoxluq müsbət fikirdəydi.\n– Növbəti hazırlayayacağınız tamaşa hansı olacaq? Hansı əsəri düşünürsünüz?\n– Ora üçün hələlik heç nə düşünmürəm. Çünki, bayaq dediyim kimi yeni mövsümdə Bakıya qayıdacam. Yeni əsərlərlə bağlı təklifləri burada almışam. İnşallah yeni mövsümdə YUĞ-da İvan Vırıpayevin “İllüziyalar” əsərini hazırlayacam. Yeni layihələr, planlar var. Bir sözlə hər şey qarşıdadır.\n– İnşallah yeni mövsümdə uğur sizinlə olsun. Yeni tamaşalara quruluş verin, Fəxri adlar, yeni imkanlar sizin üçün də yaradılsın.\n– Gözəl diləkləriniz üçün sağ olun. Amma mən fəxri ad, imtiyaz, ümumiyyətlə o şeylərin ardınca qaçan adam olmamışam. Məncə hər kəs başını aşağı salıb, işi ilə məşğul olsa yaxşıdır. Sizə deyim ki, son illər Rusiyada da Fəxri adların yığışdırılmasının əleyhinə çıxışlar çoxalıb. Mən də belə düşünürəm ki, bunlar lazım deyil. Yaradıcı adamın çalışmasına mane olur, nəinki kömək edir.\nMənim fikrim budur ki, yeni-yeni tamaşalar qurulsun, tamaşaçılar teatra gəlsin, teatr inkişaf eləsin. Mənim düşüncələrim, fikirlərim yalnız bu yöndədir.\nŞekspirin mənfi obrazlarından niyə bezmirik?\nteatro.az - 11/07/2019\nTamaşaçılar nə üçün namərd davranışlarına baxmayaraq, Şekspirin mənfi qəhrəmanlarına heyrandır? Biz bunu Şekspir tədqiqatçısı Aleksey Bartoşeviçdən soruşduq. - Şeksprin ən məşhur mənfi qəhrəmanları kimlərdir? - Mənə...\n“Aranfilm”in “Gizli istiqlalçılar”ı\n17 may saat 14:00-da Beynəlxalq Mətbuat mərkəzində ARB “Aranfilm” Yaradıcılıq Mərkəzinin çəkdiyi "Gizli istiqlalçılar" sənədli filminin təqdimatı keçiriləcək. Film Azərbaycanda Sovet Hakimiyyətinin ilk illərində Milli...\nFransada “Qaranlıqdan reportaj”\nKino teatro.az - 19/07/2018\nNüfuzlu Marsel Beynəlxalq Film Festivalında nümayiş olunan film rejissor Elvin Adıgözəlin ikinci tammetrajlı filmidir. Rejissorun bildirdiyinə görə, Fransa-Azərbaycan istehsalı olan film Azərbaycan regionlarının birində...\nNigar Pirimova – 90-cı mövludun qutlu olsun, doğma teatr!\nMövqe Nigar Pirimova - 13/12/2018\nDekabrın 7-si Azərbaycan Dövlət Gənc Tamaşaçılar Teatrının nə az, nə çox, düz 90 yaşı tamam oldu. Bu 90 ildə keşməkeşli, məşəqqətli, sevincli,...


Fransadakı Azerbaycan icması beyanat yayıb - Azadliq Xeber\nFransadakı Azerbaycan icması beyanat yayıb\nFransadakı Azərbaycan icması Azərbaycan Respublikasının Ermənistan tərəfindən işğal olunmuş ərazilərində qeyri-qanuni yaradılan, heç bir ölkə və beynəlxalq təşkilat tərəfindən tanınmayan qondarma rejimin nümayəndəsi Bako Saakyan və onu müşayiət edən şəxslərin mayın 17-19-da Fransaya səfərini, eləcə də Drom departamentinin Villörbann və Sarsel şəhərləri ilə hazırda işğal altında olan Azərbaycanın mədəniyyət beşiyi Şuşa və Ağdərə şəhərləri arasında “dostluq və qardaşlıq xartiyası”nın imzalanmasını pisləyən bəyanat yayıb.\nBəyanatda bildirilir ki, Azərbaycanın qədim şəhərləri olan Şuşa və Ağdərə 20 ildən artıqdır Ermənistanın işğalı altındadır. İstər seperatçı rejimin “prezidenti”nin Fransaya səfərinin, istərsə də işğal altında olan Azərbaycanın iki şəhəri ilə “dostluq və qardaşlıq xartiyası”na dair sənədin imzalanmasının heç bir beynəlxalq hüquqi əsası yoxdur. Bu, yalnız Azərbaycan ilə Fransa arasında inkişaf etməkdə olan dostluq əlaqələrinə xələl gətirə bilər.\nBəyanatda vurğulanır ki, Fransa Azərbaycanın ərazi bütövlüyünü və suverenliyini tanıyıb. Buna görə də Azərbaycanın işğal altındakı Şuşa və Ağdarə şəhərləri ilə Fransanın Drom departamentinin Villörbann və Sarsel şəhərləri arasında “əməkdaşlıq və dostluq xartiyası”na dair sənədin imzalanması beynəlxalq hüquq prinsiplərinə tamamilə ziddir.


Bakıda gənc cütlük qətlə yetirilib\n22:15 18 İyul 2019\nBakıda keçmiş ər-arvad vəhşicəsinə qətlə yetirildi - TƏFƏRRÜAT\nCC BY-SA 2.0 / Erik Gregg / Knife\n15:52 06.02.2019 Qısa URL\n7389 0 0\nİlkin məlumata görə, oğlan bıçaq zərbəsi ilə, qız isə boğularaq qətlə yetirilib\nBAKI, 6 fevral — Sputnik. Fevralın 5-də Bakının Binəqədi rayonunda iki gənc xüsusi amansızlıqla qətlə yetirilib. Bu barədə Sputnik Azərbaycan-a Binəqədi Rayon Polis İdarəsindən məlumat verilib.\nCC BY 2.0 / jmiller291 / Solitary Confinement\nXətaidəki qətllə Sabunçudakı intihar arasında şok bağlantı\nBelə ki, fevralın 5-də saat 11:30-da "28 May" qəsəbəsi ərazisində, orada yaşayan 27 yaşlı Məmmədov İlkin Elman oğlu və 25 yaşlı Muradzadə Sevinc Yaşar qızının cəsədləri tapılıb. İlkin məlumata görə, oğlan bıçaq zərbəsi ilə, qız isə boğularaq qətlə yetirilib.\nBir müddət sonra Nərimanov Rayon Polis İdarəsinin 18-ci polis bölməsinin əməkdaşları bu iki nəfəri qətlə yetirməkdə şübhəli bilinən şəxsi saxlayıblar. Məlum olub ki, o, Sevinc Muradzadənin yaxın qohumu, Beyləqan rayonunun 30 yaşlı sakini Behbudov Vəli Əli oğludur.\nSaxlanılan şəxslə bağlı AR Cinayət Məcəlləsinin "Qəsdən adamöldürmə" maddəsi ilə cinayət işi açılıb. İlkin araşdırma zamanı məlum olub ki, Məmmədovla Muradzadə əvvəllər evli olublar və sonra rəsmən boşanıblar. Bir il əvvəl bu evlilikdən uşaq dünyaya gəlib. Lakin cavanlar yola getmədiklərindən, ayrılmaq qərarına gəliblər.\nİstintaqın versiyasına görə, Behbudov hakim missiyasını öz üzərinə götürərək ayrılmış cavanları barışdırmağa çalışıb. O, bu humanist missiya ilə qohumu Muradzadəni götürərək Məmmədovun "28 May" qəsəbəsindəki evinə gətirib. Lakin orada heç də hər şey Behbudovun planlaşdırdığı kimi olmayıb.\nSabiq ər-arvad burada söyüşə keçiblər və bir-birini ağır sözlərlə təhqir ediblər. Bu söyüş və təhqirlərin bir ucu da elə Behbudova gedib çıxıb. Bu zaman əsəbləşərək özündən çıxan Behbudov əvvəlcə Məmmədovu bıçaqla vurub, sonra isə qohumunu boğub. Cinayəti törətdikdən sonra o, polisə gələrək günahını etiraf edib.\nHazırda faktla bağlı istintaq davam edir.\nPolis və prokurorluq ağır qətl hadisəsinin izinə düşüb\nRusiyada qətliam kimi qəza oldu, uşaqlar öldü\npolis, Bakı, gənc, qətl\nQonşuda bişər, bizə də düşər, yaxud qonşuda düşər, bizə ilişər\nEkspert: “İstənilən qonşu ölkənin milli valyutasının dəyərdən düşməsi həmin ölkədən Azərbaycana idxalın artmasına səbəb olur”\nGMO məhsullar insanları öldürürmü?\nQala həqiqətən də əlçatmaz yüksəklikdə yerləşir. Ayağın büdrəsə, müvazinətini saxlaya bilməsən, sağ qalmaq ehtimalın çox azdır\n22:05Professor: "İslam mədəniyyəti" termini düzgün anlayış deyil, dinlər mədəniyyət yaratmır\n21:44Polis zabiti özünü güllə ilə vurub - SUMQAYITDA\n21:20Azərbaycanda onkoloji xəstəliklərlə bağlı şad xəbər - ARTIQ DAHA TEZ OLACAQ\n20:54Bu qış onlar da sevinəcək - Əhaliyə şad xəbər\n20:29Çimnaz Sultanovadan ağılları başdan alan paylaşım\n20:00Qonşuda bişər, bizə də düşər, yaxud qonşuda düşər, bizə ilişər\n19:45Sükan arxasında narkotik qəbul etdiyi deyilən sürücü barədə AÇIQLAMA\n19:31Gizli valyuta müharibəsi başladı: dollar və avro devalvasiya təhlükəsi ilə üz-üzə qalıb\n19:16Xəsarət alan turistlərin viza müddəti nə vaxt başa çatır?\n19:02Tramp Ərəbistana hərbçi göndərir, Konqresin xəbəri yoxdur\nHəssas insanların bəxti heç yerdə gətirmir: Kosmos da onlara rəhm eləmir\nABŞ ordusu yadplanetli ovçularına xəbərdarlıq etdi – uzaq durun


Qurani Kərimin “muzəbzəb” deyə məzəmmət etdiyi kəslər kimdir? » Fialka.Az, Sekiller, Sevgi, Maraqli, Menali, Yukle, Profil,\n"Həqiqətən sizin Allah yanında ən hörmətliniz ən təqvalı (Allaha itaətkar, pəhrizkar) olanınızdır." (Hucurat-13)\nQeyd etiyimiz kimi Qurani Kərim insanı müxtəlif formalarda, müxtəlif adlarla bəzən mədh, bəzən də məzəmmət edir. Bu insanın əldə etdiyi mənəvi vəziyyəti ilə əlaqədardır. Quranın məzəmmət edərək "Muzəbzib" deməsi də bir növ məzəmmət formasıdır:\n"Muzəbziblər tərəddüd edib nə bunlara, nə də onlara tərəf dönərlər. Allahın azdırdığı şəxs üçün heç bir yol tapa bilməzsən!" (Nisa-143)\nAyənin zahiri məzmunundan və davamında zikr olunan kəlamdan aydın olur ki, ayə məzəmmət məzmunlu ayədir. Məcməul-bəyan təfsirində "muzəbzəb" kəlməsi barədə qeyd olunur ki, bu kəlmə "zəbzəbə" kəlməsindən əldə edilmiş isimdir (addır). Zəbzəbə kəlməsinin lüğəti mənası: "asılmış bir şeyi hərəkətə gətirilməklə öz-özünə hərəkət etməsinə deyilir."\nHəmçinin "müzəbzəb" kəlməsini iki qəlbli, iki üzlü kimi təfsir edənlərdə vardır. Hər halda bütün bu deyilənlərə bir ad vermək olur: Münafiq.\n"Allah münafiqlərin və kafirlərin hamısını Cəhənnəmdə bir yerdə toplayacaqdır!" (Nisa -140).


"Allaha, vicdanıma and olsun ki..."\n14:37 4 Fevral 2017\nAzərbaycan Premyer Liqasının XVI turunun AZAL - "Qarabağ" (1:2) qarşılaşmasında meydan sahibləri hesabda öndə olarkən, hücumçu Sadio Tounkaranın ikinci sarı kartla (45+2 dəq.) meydandan qovulması rezonansa səbəb olub.\nHakimlər Komitəsinin rəhbəri Xaqani Məmmədov futbolpress-ə müsahibəsində epizodu şərh edib.\n- Orxan Məmmədovun AZAL-ın hesabda öndə olduğu məqamda Tounkaranı bir hissə içində iki dəfə sarı vərəqəylə cəzalandırması anlaşılmaz qarşılanıb...\n- Anlaşılmaz heç nə yoxdur. Tounkara ilk epizodda, yəni 11-ci dəqiqədə özünə qarşı kobud oyuna görə hakimə kobud ifadələr işlədib. Həkim müdaxiləsi zamanı hakim hadisə yerindən azı 3-4 metr aralıda olmalıdı, ancaq o, kobud ifadələrlə ondan yaxına gəlməyi istəyib. Bu, yolverilməzdir. Orxan ilk sarıda haqlıdır. İkinci sarı vərəqədə isə şübhələrimiz var idi. "CBC Sport"dan baxanda bilinmir o qədər, ancaq biz PFL-in kameralarıyla çəkilən epizoda baxdıq ki, Sadio qapıçının dizinə zərbə endirir.\n- Həmin epizod AZAL-ın hücumu zamanı olub. Qapıçı topu tutmağa, hücumçu da onu qapıdan keçirməyə şığıyır. Orada an etibarilə qapıçı topu ələ keçirir və Tounkara ona toxunur, keçir. Burda sarı vərəqəlik nə var?\n- Bəli, olmaz. Belədə əks tərəfə cərimə zərbəsi təyin edilir və s. Ancaq ikinci sarı vərəqənin "qırmızı"ya apardığını bilən hakim bu epizoda niyə kart sanksiyası tətbiq edir? Qaydalarda dizə toxunmaq kartla cəzalandırılmır axı...\n- Siz epizoda təkrar baxsanız, görərsiniz ki, həqiqətən, kobud müdaxilə var. Belə toqquşma qeyri-idman hərəkətidir və sanksiyası kartdır. Sadəcə, Sadio bu kartla meydandan qovuldu deyə, bu qədər ajiotaj yaratdı hakimin qərarı. Əslində, orda qeyri-adi heç nə yoxdur.\n- Qeyri-adi nəsə yoxdur deyəndə ki, AZAL 1:0 öndədir. Və komandanın ən fəal oyunçusu 11-ci dəqiqədə, deyək ki, hakimlə mübahisəyə görə "sarı" alır, bəs ikinci epizodda - hücum vaxtı qapıçıyla elə də şiddətli olmayan toqquşma nədən bu qədər radikal sanskiyaya məruz qalsın? Axı hakim gözəl bilirdi ki, bu, rezonansa səbəb ola bilər. Kart verməmək də olardı. Ümumiyyətlə isə verməməli idi...\n- Çox maraqlıdır ki, nə qiymət yazıb. Orxan ikinci "sarı"nı verməklə səhv qərar verib. Bunu əksər mütəxəssislər bu cür dəyərləndirir. Bəs "Qəbələ"nin vurduğu qolda ofsayd epizoduna münasibətiniz?\n- Bəli, orda hakim səhvi aşkardır, etiraf edirəm. Yan xətt hakimi aşkar görünən epizoda ani reaksiya verməliydi. Yanlış qərarla "Neftçi" məğlubiyyətə düçar oldu.\n- Hakim-İnspektorlar Komitəsinin sədri. Onun da nə qiymət yazacağı maraqlıdır. Növbəti tur Fariz Yusifovla Orxan Məmmədovun təyinat alıb-almamasından bilmək olar onlara verilən qiyməti. Əslindəysə, etiraf edirsinizmi, hər iki oyunda hakim səhvi nəticəyə təsir etdi?\n- Şüvəlandakı oyunda yox, Qəbələdəki qarşılaşmada ofsaydın qeydə alınamaması faktı var. Orxanın müəyyən metodiki səhvləri oldu. Məsələn, ikinci "sarı"nı dərhal verməliydi, gecikdi. Digər bəzi foullarda yanlış yanaşmaları oldu. Ancaq kart məsələsində haqlı idi.\n- Ancaq xalq elə düşünmür. Oyuna baxan, az qala, hər kəs düşünür ki, "Qarabağ"a kömək üçün belə edilib. Nəticədə klubun imicinə də, hakimliyin hörmətinə də ağır zərbə dəyir.\n- Allaha, vicdanıma and olsun ki, nə "Qarabağ"a, nə hansısa digər kluba dəstək verilməsi üçün nə bizə göstəriş verilir, nə də bizim belə niyyətimiz var.\nXəbərin orijinal ünvanı: http://news.milli.az/sport/514337.html\nAllaha vicdanıma and olsun


18:22 20 İyun 2019\nAzərbaycan Respublikasının Kiçik və Orta Biznesin İnkişafı Agentliyindən (KOBİA) Trend-ə verilən məlumata görə, agentliyin dəstəyi ilə mikro və kiçik sahibkarlar festivalda onlar üçün ayrılmış xüsusi stenddə ekoloji təmiz qida məhsullarını - bal, bitki çayları, meyvə şirələri, müxtəlif bitki yağları, ev üsulu ilə hazırlanmış şirniyyatlar, ədviyyat, düyü, meyvə quruları və s. məhsulları, eləcə də orqanik qablaşdırma materiallarını, sosial sahibkarlıq layihələrini təqdim edəcəklər.\nMəlumat üçün qeyd edək ki, KOBİA 2018-ci ildən etibarən startapların, mikro və kiçik sahibkarların öz məhsul və xidmətlərini nüfuzlu sərgi, yarmarka və festivallarda təqdim etməsinə, bu sərgilər çərçivəsində onların əməkdaşlıq əlaqələrinin qurulmasına və genişləndirilməsinə dəstək göstərir. 2019-cu il ərzində keçiriləcək müxtəlif sərgilərdə də startapların, mikro və kiçik sahibkarlıq subyektlərinin iştirakına dəstəyin göstərilməsi nəzərdə tutulur.\n“Organic Food Festival 2019” Azərbaycanda ilk dəfə olaraq keçirilir. KOBİA, Azərbaycan Respublikası Sahibkarlar (İşəgötürənlər) Təşkilatları Milli Konfederasiyası, Dövlət Aqrar Ticarət Şirkəti və “Proaktiv” PR Agentliyinin təşkilatçılığı ilə keçiriləcək festival iyunun 23-dək davam edəcəkdir. Tədbirdə 50-dən çox şirkətin məhsul və xidmətləri təqdim olunacaqdır.\nXəbərin orijinal ünvanı: https://az.trend.az/business/3079143.html\nOrganic Food Festival 2019da mikro kiçik sahibkarların məhsul xidmətləri təqdim olunacaq


“Zəhra onu oğurlayan qadını, “o biri maması”nı istəyir…” – VİDEO\n“Zəhra onu oğurlayan qadını, “o biri maması”nı istəyir…” – VİDEO\nRamazan Bayramı ərəfəsində Sabunçu rayonu ərazisində yaşayan 4 yaşlı Zəhra Bağırzadənin itkin düşməsi xəbəri hər kəsi sarsıtmışdı. Lakin çox sevindirici haldır ki, o, hadisədən iki gün sonra Bakı şəhər Baş Polis İdarəsi, Sabunçu rayon Polis İdarəsi və 12-ci Polis Şöbəsinin əməkdaşlarının birgə həyata keçirdikləri intensiv axtarış tədbirləri nəticəsində paytaxtın Nizami rayonu ərazisində tapılaraq, sağ-salamat ailəsinə təhvil verildi.\nMəlum olduğu kimi, azyaşlı uşağın Masallı rayon sakini, 39 yaşlı Təzəgül Nəzərova tərəfindən qaçırıldığı və iki gün ərzində onun tərəfindən diləndirildiyi bildirilir. Mətbuatda yayılan məlumatlara görə, həmin qadın qaraçıdır, digər məlumatlarda isə onun qaraçı olmadığı, əqli cəhətdən problemləri olduğu deyilir. Qadının uşağı hansı şəraitdə qaçırtdığı, iki gün onu harada və necə saxladığı isə hələlik məlum deyil.\nBAKU.WS musavat.com-a istinadən xəbər verir ki, hadisə günü evin böyük qızı Laçın və valideynlər işdə olub, uşaq 11 yaşlı digər bacısının öhdəsində olub. Bacısı babasıgilə çıxanda, uşaq da evdən çıxıb, mağazaya girib, daha sonra itkin düşüb. Qadın Zəhranı metronun “Neftçilər” stansiyasının yanında dilənçilik məqsədi ilə əlindən tutaraq gəzdirib.\nÖvladına yenidən qovuşan Cəmilə Hüseynova bəlkə də bu hadisədə bircə məsələyə sevinir, övladına yaxşı baxılıb, ac saxlanılmayıb: “Uşağı incitməyib, yedizdirib, içizdirib, özü ilə gəzdirib, Zəhra da ki, gəzməyi çox xoşlayır. Evə gələndə ac deyildi, ondan bilirik ki, ac saxlamayıb. Baxmağına yaxşı baxıb…”\nQonşu qadın gülümsəyərək, maraqlı bir məqamı danışır: “Zəhra o qədər gəzib ki, indi də gəzmək istəyir. Və tez-tez “o biri mamamı istəyirəm” deyir. “O biri mama” deyəndə həmin qadını nəzərdə tutur. Görünür, qadın onunla yaxşı rəftar edib. Uşağın dediyindən belə başa düşülür ki, qadın ona yemək üçün dönər, “koka-kola”, digər şeylər alıb, bu da uşağın xoşuna gəlib”.\nMəhkəmə 3 yaşlı Zəhranı qaçıran qadın barəsində qərar verdi “Onun üzünə baxanda görünür ki..." - Təzəgülün yaxınları DANIŞDI Zəhranı oğurlayan Təzəgül ifadə verdi 3 yaşlı Zəhranı oğurlayan qadınla bağlı YENİ FAKTLAR 3 yaşlı Zəhranı oğurlayan şəxs saxlanılıb Zəhra tapıldı - YENİLƏNİB İtkin düşən Zəhranın anası danışdı -VİDEO Bakıda iki nəfəri bıçaqladılar\nТеги: Zəhra qaraçı oğurluq o biri maması


İcarəyə götürülmüş əsas vəsaitlərə çəkilən təmir xərclərinin gəlirdən çıxılması\n2022-02-28 12:06 Xəbərlər\nİcarəyə götürülmüş əsas vəsaitlərə icarəyə verən tərəfindən təmir xərci çəkilərsə və ya icarəçi tərəfindən çəkilmiş təmir xərci icarə haqqı ilə əvəzləşdirilərsə, bu xərc icarəçi tərəfindən gəlirdən çıxılırmı? Suala vergiler.az saytında Vergi və Dövlət Qulluğu üzrə Tədris Mərkəzinin rəhbəri Təhməz Qaçayev aydınlıq gətirib.\nVergi Məcəlləsinin 115.5- ci.maddəsinə uyğun olaraq, əsas vəsaitlərin icarəyə götürülməsi müddətləri, şərtləri, habelə onların təmiri üzrə xərclər qanunvericilikdə nəzərdə tutulmuş qaydada icarəyə verənlə icarəçi arasında bağlanılan müqavilədə razılaşdırılır.\nVergi Məcəlləsinin 115.6-ci maddəsində qeyd edilib ki, icarəyə götürülmüş əsas vəsaitlər icarəçinin balansında uçota alınmadıqda və ya təmir işləri icarəyə verənin hesabına aparıldıqda, yaxud icarəçinin hesabına aparılaraq, icarə haqqı ilə əvəzləşdirildikdə icarəçiyə bu Məcəllənin 115.4-cü maddəsinin müddəaları tətbiq edilmir.\nMisal 1: Müəssisə icarəyə götürdüyü və əvvəlki ilin sonuna qalıq dəyəri (amortizasiya çıxıldıqdan sonra) 100.000 manat olan binanın təmirinə 12.000 manat xərc çəkmişdir. Çəkilmiş təmir xərcini icarə haqqı ilə əvəzləşdirmişdir (icarə haqqı 20.000 manat olarsa – 12.000= 8.000 manat ödəmiş olacaq). Bu halda çəkilən təmir xərcini müəssisə gəlirindən çıxılan xərclərə aid etməyəcək.\nMisal 2: Müəssisə tərəfindən icarəyə götürülən və əvvəlki ilin sonuna qalıq dəyəri (amortizasiya çıxıldıqdan sonra) 100.000 manat olan binanın təmirinə icarəyə verən tərəfindən 12.000 manat xərc çəkilmişdir. Bu halda da icarəyə götürən tərəf çəkilmiş təmir xərcini gəlirindən çıxılan xərclərə aid etməyəcək.\nSual oluna biər ki, icarəyə götürülmüş əsas vəsaitlərə icarəçi tərəfindən çəkilən və icarə haqqı ilə əvəzləşdirilməyən təmir xərcləri gəlirdən çıxılan xərclərə aid ediləcəkmi?\nVergi Məcəlləsinin 115.6-1 ci maddəsinə əsasən, icarəçinin balansında uçota alınmayan əsas vəsaitlərin təmirinə çəkilən və icarə haqqı ilə əvəzləşdirilməyən, yaxud icarəyə verən tərəfindən əvəzi ödənilməyən xərclər icarəçi tərəfindən kapitallaşdırılaraq təmir edilən əsas vəsaitin aid olduğu kateqoriya üzrə bu Məcəllənin 114.3-cü maddəsində müəyyən edilmiş amortizasiya dərəcəsi ilə amortizasiya olunur.\nMisal 3: Müəssisə icarəyə götürdüyü və əvvəlki ilin sonuna qalıq dəyəri (amortizasiya çıxıldıqdan sonra) 100.000 manat olan binanın təmirinə 12.000 manat xərc çəkmiş, təmir xərcini icarə haqqı ilə əvəzləşdirməmişdir. Bu halda, çəkilən təmir xərcləri kapitallaşdırılaraq amortizasiya ayırmaları şəklində gəlirdən çıxılacaq. Yəni icarəçi 12.000 təmir xərcini, binalar üzrə amortizasiya ayırmasının dərəcəsi 7 faiz olduğu üçün 12.000 x 7% = 840 manat şəklində gəlirindən çıxacaq. Növbəti il üçün bu məbləğ (12.000-840) x 7% olacaq və s.\nBelə bir nəticəyə gəlmək olar ki, təmir xərci icarə haqqı ilə əvəzləşdirilmədikdə çəkilmiş təmir xərci kapitallaşdırılaraq əsas vəsaitlərin hər bir kateqoriyası üzrə müəyyən olunmuş amortizasiya dərəcələrinə uyğun olaraq amortizasiya olunub gəlirdən çıxılmalıdır.\n-maşın və avadanlıqlar üzrə 20 faizədək;\n-yüksək texnologiyalar məhsulu olan hesablama texnikaları üzrə 25 faizədək;\n-nəqliyyat vasitələri üzrə 25 faziədək.


Azərbaycanda 1-ci sinif şagirdlərinin dərslikləri ÇƏKİSİNƏ görə fərqlənəcək\nAzərbaycanda 1-ci sinif şagirdlərinin dərslikləri ÇƏKİSİNƏ görə fərqlənəcək\nDərsliklərin çəkisinin yüngülləşdirilməsi istiqamətində Təhsil Nazirliyi tərəfindən müəyyən işlər görülüb.\nFaktXəbər-in məlumatına görə, Təhsil Nazirliyindən Trend-in sorğusuna cavab olaraq bildirilib ki, ümumtəhsil müəssisələrinin I sinifləri üçün yeni hazırlanan və bəzi məktəblərdə pilot layihə şəklində istifadəyə veriləcək “Azərbaycan dili” və “Riyaziyyat” dərslikləri, biri digərinin davamı olaraq 2 hissəli şəkildə tərtib edilib. Bu dərsliklən I hissəsi birinci yarımil üçün, II hissəsi isə ikinci yarımil üçün nəzərdə tutulub.\nNazirlikdən bildirilib ki, əgər bu təcrübə özünü doğruldarsa, gələcəkdə digər iri həcmli dərsliklərin də 2 hissəli şəkildə tərtibi məsələsinə baxıla bilər.\nQeyd edək ki, Milli Məclisin deputatı Aydın Mirzəzadə Azərbaycanda şagirdlərin məktəb çantalarının ağırlığı probleminin həlli üçün tədris ili üzrə deyil, rüb üzrə dərsliklərin çap edilməsi və istifadə olunmasını təklif etmişdi:\n"Təklif edərdim ki, hər fənn üçün tədris ili üzrə ayrıca dərslik olmasın. Şagirdlər üçün rüb üzrə mövzuları əhatə edən dərsliklər hazırlansın. Birinci rüb üçün ayrı, ikinci rüb üçün ayrı dərslik olsun. Belə olduqca şagirdlər birinci rübdə ikinci rübə aid olan mövzuların əhatə olunduğu dərslikləri daşımağa məcbur olmazlar, onların dərslikləri də daha yüngül olar".\nMəqalədə : məktəbli çantası


Semal: Mirai (DDoS) Mənbə Kodu və ona qarşı necə müdafiə etmək\nİnternetdə böyük bir hack həyata keçirmək üçün istifadə edilən kodu inkişaf etdirdikdən sonra, Artem Abgaryan, The Semalt Baş Müştərilərin Müvəffəqiyyət Meneceri, digər online hücumların baş verməsində olduğuna inanır. Kodun tərtibatçıları hazırladılarqorunmayan bir-birinə bağlı cihazları hedeflemesi. Belə kameralar, routerlər, telefonlar və digər hackable cihazlar daxildir. Kod manipulyasiya edironları internet saytına hədəfləyən "avtomatik botlar" halına gətirir və onları saytın offline rejimində döymək niyyətindədir.\nVeb təhlükəsizlik analitikləri "Mirai" kodu çağırır. Bu mühüm hücumun arxasında iditəhlükəsizlik bloggerləri internet səhifəsi Krebs On Security adlı. Brian Krebs təhlükəsizlik mütəxəssisi və veteran bloggerdir. O, nəşr olunduğunu vurğuladıkeçən həftə bir hacker forumunda çıxan kod.\nKrebsin məqalələrindən birində İnternetə hücumların artması barədə xəbərdarlıq edilibThings (IoT) cihazları. Bu hücumlardan məsul olan hakerlər, bu qurğuları istəkləri olan saytları bombalamaq, kifayət qədər trafik qurmaq üçün istifadə edirlərserverləri çox yükləyin. Bütün qonaqlarını istədikləri məzmunlarla təqdim edə bilməməsi ilə veb sayta sona çatdı.\nHackerlar keçmişdə DDoS hücumlarını internet saytlarını yıxmaq üçün istifadə etmişlər. MəqalələrBirləşmiş Krallıq Böyük Britaniyadan sonra ikinci ən çox hədəflənmiş millətdir. 'DDoS xüsusi maşınları, serverləri və ya veb saytlarını hədəfləyir. Onlar birdirsütun və ya şəbəkə sadə istəkləri yerinə yetirmək üçün birlikdə işləyən "botnet" şəbəkəsi..Onlar eyni zamanda məlumat tələb edirləronu çox yüklənmiş nöqtəyə bombalayın və işləməyə qadir deyil.\nBir hacker internetə qoşulan həssas bir cihazı təyin etmək üçün çalışırsa.Bu zəiflikləri bir mərkəzi serverlə təmasda olmaq üçün əsir götürmək üçün istifadə edə bilərlər. Hücum edən istifadəçi üçün qeyri-müəyyəndirbu cihazları istifadə edərək, təsirini əhəmiyyətli dərəcədə artırır.\nKrebs iddiasında, DDoS hücumu, Krebs'i təhlükəsizlik saytında ümumi olaraq batdıikinci ilə 620 gigabayt məlumat. Hal-hazırda bir çox veb saytını götürmək üçün kifayət qədər trafikdən çoxdur.\nBrian Krebs, sahibi Mirai malware bu həssaslara yayıldığını bildirdiqurğuları, standart fabrika ayarları ilə qorunan IoT cihazlarının axtarışında interneti tarar və ya sabit kodlu istifadəçi adları və parolları.\nKodun mənşəyi və sahibi anonim olaraq qalır. Ancaq bu adamkod yazısını "Anna-senpai" istifadəçi adını istifadə etdi. Onlar silahlı silah kimi minlərlə cihazı işə götürdüklərini və nəzarət etdiklərini iddia etdilər.Online bir şərhdə, hacker, veb-saytların hərəkətlərini təmizləmək üçün alındığı qarşı tədbirlərin,malware proqramının effektivliyi. Buna baxmayaraq, kod bir çox cihazı işə götürməyə davam edir.\nMirai malware sayəsində, milyonlarla həssas olan bir-birinə bağlı cihazlar dayanmışdıhackerlar tərəfindən məcburi nəzarətə məruz qalmış və veb saytları hədəf etmək üçün botnetlərə çevrilmişdir. MailOnline ilə Avast Tony Anscombe ilə müzakirələrdəTəhlükəsizlik bütün cihazların hakerlər üçün potensial giriş nöqtələri olaraq xidmət etdiyini söylədi. İstehsalçılar və istehsalçıları necə sorguluyoristifadəçilər bu cihazları təmin edir.\nİstifadəçilər cihazlarını təmin edə biləcək ən yaxşı yollardan biri cihazlarını saxlamaqdırup-to-date və istehsalçıları tərəfindən hər hansı bir relizlər üçün gözetleme qalmaq. İkincisi, bir istifadəçi adı və şifrə ilə təhlükəsiz daxil edin, ayrıcadefault ayarlardan bu cihazları təhlükəsiz saxlamaq üçün yaxşı bir yoldur. Nəhayət, istifadəçilər hər hansı bir təhlükəsizlik məhsulundan istifadə etməlidirlərhücumların qarşısını ala biləcək bir cihaz Source .


Tbilisidə Nizami Gəncəviyə həsr olunan tədbir keçirilib, tanınmış gürcü xadimlər təltif edilib – Boyukmillet.com\nHome » Mədəniyyət » Tbilisidə Nizami Gəncəviyə həsr olunan tədbir keçirilib, tanınmış gürcü xadimlər təltif edilib\nBoyukmillet.com xəbər verir ki, tədbirdə Azərbaycanın mədəniyyət nazirinin müavini Sevda Məmmədəliyeva, Azərbaycanın Gürcüstandakı səfiri Faiq Quliyev, Gürcüstanın tanınmış mədəniyyət və incəsənət xadimləri iştirak ediblər.\nDaha sonra çıxış edən F.Quliyev TDİA-nın 100 illiyinin qed edildiyi dövrdə Azərbaycanın dahi mütəfəkkirinin 880 illik yubileyinə həsr olunan tədbirə ev sahibliyi etməsini əlamətdar hadisə adlandırıb. O, ötən il Azərbaycanda Prezident İlham Əliyevin sərəncamı ilə “Nizami Gəncəvi ili”nin elan olunduğunu xatırladıb. Diplomat qeyd edib ki, il başa çatsa da, dahi şairin zəngin yaradıcılığı hər il Azərbaycanla yanaşı, ölkə hüdudlarından kənarda da təbliğ olunur. F.Quliyev bildirib ki, N.Gəncəviyə Gürcüstanda böyük hörmət bəslənilir, onun bir sıra əsərləri gürcü dilinə tərcümə edilib. Diplomat qeyd edib ki, Azərbaycanın iki böyük ədibi – Nizami Gəncəvi və Şota Rustaveliyə həsr olunan elmi-praktik konfransın keçirilməsi nəzərdə tutulub.\nTəbirdə “Muğam” televiziya müsabiqəsinin qalibi Zümrüd Məmmədova “Sevgili canan” mahnısını ifa edib. Gənc xanəndəni pianoda Əməkdar artist Nərgiz Əliyeva müşayiət edib. İfaçı tarda Səfər Səmədov, kamançada isə Elmar Ələkbərlinin müşayiəti ilə “Qarabağ şikəstəsi” və “Çırpınırdı Qara dəniz” mahnısını da təqdim edib.\nS.Məmmədəliyeva çıxışında deyib ki, Azərbaycan və Gürcüstan arasında münasibətlər qədim tarixi köklərə malikdir, iki xalq tarixən mehriban qonşuluq və qardaşlıq şəraitində yaşayıb. O qeyd edib ki, bu gün qarşılıqlı əlaqələr hər iki ölkə rəhbərinin diqqət və himayəsi sayəsində inkişaf edir. Nazir müavini tədbirin Azərbaycanla Gürcüstan arasında diplomatik əlaqələrin quulmasının 30-cu ildönümünə həsr olunduğunu qeyd edib. Onun sözlərinə görə, N.Gəncəvi dünya ədəbiyyatında dərin iz buraxmış dahi şəxsiyyətdir, dünya mədəniyyəti xəzinəsinə misilsiz incilər bəxş edib. S.Məmmədəliyeva qeyd edib ki, dahi Nizaminin poeziya ənənələrini bir çox ölkələrin şairləri uğurla davam etdirib, böyük gürcü ədib Şota Rustaveli də onun yaradıcılığından bəhrələnib.\nSonda tanınmış gürcü aktyor və müğənni Vaxtanq Kikabidze, Gürcüstan Milli Muzeyinin baş direktoru David Lordkipanidze, keçmiş mədəniyyət naziri Valeri Asetiani də daxil olmaqla Gürüstanın bir qrup mədəniyyət xadiminə “Nizami Gəncəvi-880” xatirə medalı təqdim olunub. V.Kikabidze və digər mükafatçılar Azərbaycan tərəfindən verilən yüksək dəyərdən şərəf duyduqlarını bildirərək Azərbaycanın Mədəniyyət Nazirliyi və Gürcüstandakı səfirliyinə təşəkkürlərini bildiriblər.\nPrevious DİN iş adamına qarşı dələduzluq edilməsi ilə bağlı yayılan məlumatlara münasibət bildirib\nNext “Sumqayıt” klubunda əcnəbi futbolçuların transferinə icazə verilib


Zabrat 1-qesebesinde 2 otaq , Sabunçu rayonu Həyət evi satılır\nElanlar ▸ Daşınmaz Əmlak ▸ Həyət evi / Villa ▸ sabuncu qesebesinde zabrat 1 qesebesinde\nElan nömrəsi: 419898\nSabuncu rayonu Zabrat 1-qesebesinde 198-Nli Marsrut yolundan 60-m araligda yerlewen 1.3-sotda tikilmis yerden 13-das kursulu,temirli,alti-qaraj olan 2-otagli Heyet evi satilir. Qaz,su,isig daimi Kanalzasiya sistemi Merkezidir. Senedi Belediye ve Qeydiyyat yolu iledir. Real Aliciya qiymetde endirim olacag.\nBaxılıb: 1050 , Tarix: 06.10.2019 Göndər\nÜnvan: Yeni Ramana (Buta plaza, 2km məsafədə). Şuşa qəsəbəsinə gedən yolun üstündə, 3 otaq , Sabunçu rayonu\nBaki dairevi yolu, 4 otaq , Xəzər rayonu\nNzs qəsəbəsində, 3 otaq , Xətai rayonu\nKurdexani yolu, kanalin yacinligi, 4 otaq , Sabunçu rayonu


Dildə iki cür söz birləşməsi mövcuddur: sərbəst söz birləşməsi və sabit söz birləşməsi. Sabit söz birləşmələrinə frazeoloji birləşmələr deyilir.\nFrazeoloji birləşmələr tərkibcə dəyişməyən və məcazi mənada işlənən sabit söz birləşmələridir. Məsələn: qulaq asmaq (dinləmək), başa düşmək (anlamaq), ürəyinə xal düşmək ( şübhələnmək), başa çatdırmaq (qurtarmaq), əldən düşmək (yorulmaq) və s. söz birləşmələri frazeoloji söz birləşməlidir. Belə birləşmələrin tərkib hissələri olan sözlər öz həqiqi mənasından uzaqlaşır və bütövlükdə cümlənin bir üzvü olur. Məsələn: Şagirdlər diqqətlə müəllimə qulaq asırdılar cümləsindəki frazeoloji birləşmə nə edirlər? sualına cavab verir, deməli, cümlənin xəbəridir.\nFrazeoloji birləşmələr dildə hazır şəkildə olur. Onların çoxunu bir sözlə əvəz etmək olar. Məsələn: ürəyinə xal düşmək – şübhələnmək, qulaq asmaq – dinləmək, ağzına su aləb oturmaq – susmaq və s.\nFrazeoloji birləşmələr əsas və asılı tərəf olunur.\nFrazeoloji birləşmələr omonimlik, sinonimlik və antonimlik xüsusiyyətlərinə malik olur.\nFrazeoloji omonimliyə aid nümunələr: can vermək, üz vermək, ürəyi yanmaq, işə düşmək, başa vurmaq və s. Məsələn: Elə bil yağış susuz torpaqlara can verdi. – Döyüşçü yaralanaraq meydanda can verdi; Susuzluqdan ürəyi yanır. – Ananın qocaya ürəyi yanır; Əvvəllər də bədbəxt hadisələr üz verirmiş. – Üz verirsən, astar istəyir.\nFrazeoloji sinonimlik dedikdə eyni və ya yaxın mənaları bildirən frazeoloji birləşmələr nəzərdə tutulur. Məsələn: qulaq asmaq – qulaq vermək, qılığına girmək – qəlbinə yol tapmaq və s.\nFrazeoloji antonimlik dedikdə mənaca bir-birinə əks olan frazeoloji birləşmələr nəzərdə tutulur. Məsələn: xoşu gəlmək – zəhləsi getmək, ağzına su alib oturmaq – dilotu yemək və s. Frazeoloji birləşmələr omonimlik, sinonimlik və antonimlik xüsusiyyəti daşıyarkən hər iki tərəf mütləq Frazeoloji birləşmə olmalıdır.\nFrazeoloji birləşmələrdə əsas və asılı tərəf olmadığı üçün onlara bir tərəfdən digər tərəfə sual vermək olmur.\nFrazeoloji birləşmələr nitqə xüsusi ifadəlilik, canlılıq gətirir. Onlar daha çox bədii üslubda və məişət üslubunda işlənir.\nPrevious Post:Alınma sözlər\nNext Post:Konkret və mücərrəd isimlər\n05 Yanvar 2022 tarixində, saat 19:43\nHaqikaden ihtiyacım oldu.Tewekkurler\n22 Dekabr 2021 tarixində, saat 14:35\n22 Dekabr 2021 tarixində, saat 14:33\n15 Noyabr 2021 tarixində, saat 20:28\nÇox gözəl aydın başa düşülür .Kısa izah olunur kitabda uzun qarışıqdı anlamaq çetin olur uşaqlar üçün.\nAmazing and easy dedi ki:\n20 Oktyabr 2021 tarixində, saat 17:35\nfotaw dedi ki:\n24 Sentyabr 2021 tarixində, saat 23:10\nSalam Kitablarda uzun uzadi yazilir ama Burda sizin Sayenizde qisa bir şekilde Öyrenmek olur Cox Gözel\n13 Yanvar 2021 tarixində, saat 15:19\n15 Dekabr 2020 tarixində, saat 18:50\nAdrıen dedi ki:\n26 Oktyabr 2020 tarixində, saat 16:51\nMiramil dedi ki:\n02 May 2020 tarixində, saat 15:11\n14 Yanvar 2020 tarixində, saat 21:55\nNo name(unknown) dedi ki:\n26 Noyabr 2019 tarixində, saat 19:03\nCok guzel amma az bilgilendirici\n12 Noyabr 2019 tarixində, saat 22:38\nDan yeri sokulmek ne demekdir deye bilersiz zehmet olmasa\n25 Mart 2020 tarixində, saat 16:52\ngun hele cixmamis sabah\nAğakişi dedi ki:\n22 Oktyabr 2019 tarixində, saat 21:54\n______________________________ dedi ki:\n26 Noyabr 2019 tarixində, saat 19:05\n04 Oktyabr 2019 tarixində, saat 10:35\n22 Noyabr 2018 tarixində, saat 16:53\ndabanına tüpürmək (qaçmaq), dilini saxlamaq (susnıaq), yanıb tökülmək (heyifsilənmək), gözü su içməmək (inanmamaq), əldən düşmək (yorulmaq)\nqanı qaralmaq, ürəyi ağzına gəlmək, gözüm səndən su içmir. üz vermək, can vermək, işə düşmək, ürəyi yanmaq, söz vermək, cana gəlmək\n#Marinette dedi ki:\n08 Oktyabr 2018 tarixində, saat 01:26\nKömeyi oldu, tewekkürler😊\n10 Noyabr 2017 tarixində, saat 21:27\n06 Noyabr 2017 tarixində, saat 15:16\nÜmumi və xüsusi isimlər 103. 342 views


Araz Ağalarov: "Emin hər həftə onların yanına uçur" | Xural qəzeti\nƏsas Səhifə/DÜNYA/Araz Ağalarov: “Emin hər həftə onların yanına uçur”\nANS PRESS-in məlumatına görə, “Crocus” şirkətlər qrupunun prezidenti dost olaraq qaldıqlarını bəyan edərək birlikdə boşanma qərarı verən cütlüyün münasibətlərinin çox yaxşı olduğunu açıqlayıb.\nAraz Ağalarov oğlunun şəxsi həyatında baş verən bu hadisəni ilk dəfə şərh edərkən təəssüfləndiyini bildirmişdi: “Mən çox təəssüf edirəm ki, belə alındı. İkisi də mehriban, pozitiv insanlardır. Görünür, nə isə alınmadı”.\nƏslində keçmiş cütlüyün münasibətlərinin çox gözəl olduğu Emin Ağalarovun 27 iyunda baş tutan son konsertində öz təsdiqini tapdı. Leyla Əliyeva uşaqlarının atasının Nardaranda yerləşən 5 ulduzlu otelində yay mövsümünün açılışı münasibətilə verdiyi konsertinə bacısı Arzu Əliyeva və kürəkənləri Səməd Qurbanovla birlikdə tamaşa etməyə gəlmişdi. Sözügedən konsertdə səhnəyə çıxan EMİN, Leylanın konsertində olduğunu elə səhnədə elan etmişdi. Emin hətta “Leyla, sən çox gözəl, şıq görünürsən, əzizim” deyərək, ona kompliment də etmişdi.\nAzərbaycanın ictimai-siyasi həyatında öz rolu olan Leyla Əliyeva Heydər Əliyev Fondunun vitse-prezidentidir. O, bununla yanaşı Fondun Rusiya filialının rəhbəridir. Eləcə də Moskvada rus dilində nəşr “Баку” jurnalının təsisçisi və baş redaktorudur. Leyla Əliyeva həmçinin Rusiya Azərbaycanlı Gənclər Təşkilatının (RAGT) sədri, İslam Əməkdaşlıq Təşkilatının Gənclər Forumunun baş əlaqələndiricisi, “Ətraf mühitin mühafizəsi naminə beynəlxalq dialoq” İctimai Birliyinin təsisçisi, Bakı Beynəlxalq Multikulturalizm Mərkəzi Himayəçilik Şurasının üzvüdür. Bütün bu vəzifələrlə yanaşı incə ruhlu Leyla xanım şeirləri ilə sevilir.


Cinsi əlaqəniz nə qədər normaldır » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 11-01-2015, 01:30\nSəs ver: Əlaqənizin başındakı qədər cilvəli olmasınız belə cinsi təmin səviyyəniz zaman içində artır. Birlikdəliyinizin ilk dövrlərində partnerinizlə daha çox seks edir olmanız, cinsi mənada təmin olduğunuzu göstərməz. Amerikada edilən bir araşdırmaya görə öpüşmək və sarılmaq cinsi təmin duyğusuyla uyğun gəlir. Partneriyle 15 ildən az bir müddətdir birlikdə olan qadınlar cinsi baxımdan təmin olmadıqlarını söyləyərkən, 15 ildən çox bir müddətdir eyni adamla birlikdə olan qadınlar qətiliklə təmin olduqlarını söyləyirlər.\nAmerikada Seks adlı kitabda iştirak edən başqa bir araşdırmaya görə kişilərin 75%-i seks əsnasında orgazm olarkən, qadınların yalnız 29%-i orgazma çatdıqlarını söyləyir. Dahası, qadınların 75%-i yalnız seks edərək əsla orgazm yaşamadıqlarını ifadə edir.\nAmerikada Seks anketinin məlumatlarına görə 30-44 yaş arası qadınlar həyatları boyunca ortalama 4 kişilə birlikdə olur. Eyni yaş qrupundakı kişilər isə həyatları boyunca 8 qadınla birlikdə olur. Kişilərin 17%-lik bir hissəsi isə həyatları boyun tərəfindən 21 və ya daha çox qadınla birlikdə olur. loading... NoName\nEee maraqsiz mentiqsiz oldu\n11 yanvar 2015 23:22\nOOOOFFFF BUNLAR NEEE YAAAA......\n11 yanvar 2015 17:31\nbunlarin iwi gucu yoxdu bekarciliqdan gor neyi arawdirirlar? 11 yanvar 2015 17:00\nAraşdırmadıqları heç nə qalmadı.....\n11 yanvar 2015 12:25\nanlamasamda twkleranlamasamda twkler\n11 yanvar 2015 12:24\nanlamadım maraqsız gəldi "30-44 yaşlı qadın ortalama 4 kişi" Bu nədi belə şey olar\n11 yanvar 2015 10:09\n# 3 Həyat kino kimidir,ən marağlı anında bitir talis balasi\n11 yanvar 2015 09:46\n11 yanvar 2015 01:59


Rauf Əliyev: Azərbaycan və Aİ arasında hüquqi baza yaradılıb – Xalq.Az\nRauf Əliyev: Azərbaycan və Aİ arasında hüquqi baza yaradılıb\n«Azərbaycanın xarici siyasətində Avropa İttifaqı ilə əməkdaşlığın inkişaf etdirilməsi mühüm istiqamətlərdəndir». Bu fikri Milli Məclisin deputatı Rauf Əliyev bildirib.\nXALQ.AZ xəbər verir ki, R.Əliyev bildirib ki, ölkəmizlə Aİ arasında həm siyasi, həm də iqtisadi, o cümlədən enerji, ticarət, investisiyalar və digər sahələrdə əlaqələr inkişaf edir. Onun sözlərinə görə, Azərbaycan və Aİ arasında müxtəlif sahələri əhatə edən hüquqi baza yaradılıb.\n«Avropa İttifaqı Azərbaycanın əsas xarici ticarət tərəfdaşıdır. 2017-ci ildə Avropa İttifaqının Azərbaycanın xarici ticarətindəki payı 42 faiz olub və 9,4 milyard dollar təşkil edib. Son 5 ildə Avropa İttifaqı Azərbaycana 15,3 milyard ABŞ dolları investisiya yatırıb. Azərbaycanda 1500-dən çox Avropa İttifaqı ölkələrinin şirkəti fəaliyyət göstərir. Avropa İttifaqının bir sıra ölkələri (Almaniya, Fransa, Avstriya, İtaliya, Yunanıstan, Polşa və s.) ilə Azərbaycan arasında ticarət palataları fəaliyyət göstərir. Eyni zamanda, Azərbaycan Avropa İttifaqının əsas enerji partnyorlarındandır. Bu yaxınlarda açılışı olmuş ”Cənub Qaz Dəhlizi” layihəsi enerji sahəsində strateji əməkdaşlığımızın gözəl nümunələrindəndir. Yaxın vaxtlarda TANAP layihəsi də istifadəyə veriləcək və bu layihə Azərbaycan qazını birbaşa Avropaya çatdıracaq»-deyə, R.Əliyev vurğulayıb.\nÖncəki xəbər Ərdoğandan Adnan Oktar haqda açıqlama\nSonraki xəbər Sedokovadan Bakıda seksual foto